CELEX: 52008PC0521
Language: mt
Date: 2008-09-30
Title: Proposta għal deċiżjoni tal-Kunsill dwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta’ Sħubija Ekonomika bejn il-Komunità Ewropea u l-Istati Membri tagħha, fuq naħa waħda, u l-Istati Sħab tal-Komunità tal-Afrika tal-Lvant, fuq in-naħa l-oħra

Avviż Legali Importanti

|

52008PC0521

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta’ Sħubija Ekonomika bejn il-Komunità Ewropea u l-Istati Membri tagħha, fuq naħa waħda, u l-Istati Sħab tal-Komunità tal-Afrika tal-Lvant, fuq in-naħa l-oħra  /* KUMM/2008/0521 finali */  

	[pic] | KUMMISSJONI TAL-KOMUNITAJIET EWROPEJ |Brussel 30.9.2008KUMM(2008) 521 finaliProposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta’ Sħubija Ekonomika bejn il-Komunità Ewropea u l-Istati Membri tagħha, fuq naħa waħda, u l-Istati Sħab tal-Komunità tal-Afrika tal-Lvant, fuq in-naħa l-oħra(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża tikkostitwixxi l-istrument legali għall-iffirmar u l-applikazzjoni provviżorja ta’ ftehim li jistabbilixxi qafas għal Ftehim ta’ Sħubija Ekonomika (QFSE) bejn il-Komunità Ewropea u l-Istati Membri tagħha, fuq naħa waħda, u l-Istati Sħab tal-Komunità tal-Afrika tal-Lvant, min-naħa l-oħra:(i) Proposta għal Deċiżjoni tal-Kunsill dwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta' Sħubija Ekonomika (QFSE).Kif imħabbar fil-Komunikazzjoni lill-Kunsill u l-Parlament Ewropew bid-data tat-23 ta' Ottubru 2007, il-QFSE ġie nnegozjat biex jiġi evitat li jitħarbat il-kummerċ mal-Komunità mal-iskadenza tar-reġim kummerċjali stabbilit fl-Anness V tal-Ftehim ta' Cotonou fil-31 ta' Diċembru 2007 u r-rinunzja tal-Organizzazzjoni Dinjija tal-Kummerċ (WTO) li tkopri dan ir-reġim kummerċjali. In-negozjati ġew konklużi permezz tal-inizjalar tal-QFSE fis-27 ta’ Novembru 2007 qabel l-iskadenza tar-reġim kummerċjali stipulat fl-Anness V tal-Ftehim ta’ Cotonou fil-31 ta’ Diċembru 2007 u r-rinunzja tal-Organizzazzjoni Dinjija tax-Xogħol (WTO) li tkopri dak ir-reġim kummerċjali.B’riżultat ta’ dan, il-ħames Stati Sħab tal-Komunità tal-Afrika tal-Lvant kollha kemm huma (il-Burundi, il-Kenja, l-Irwanda, it-Tanzanija u l-Uganda) ġew inklużi fil-lista ta’ pajjiżi fl-Anness 1 tar-Regolament dwar l-Aċċess tas-Suq tal-FSE adottat mill-Kunsill fl-20 ta’ Diċembru 2007[1] li bbenefikaw mill-offerta ta' aċċess tas-suq Komunitarju li saret fil-kuntest tal-Ftehimiet ta’ Sħubija Ekonomika mill-1 ta’ Jannar 2008. L-inklużjoni tagħhom f’din il-lista se ssir permanenti wara r-ratifika tal-QFSE mill-partijiet kollha. Dan se jiżgura reġim kummerċjali armonizzat bl-UE tipprovdi aċċess aħjar għas-suq għall-Istati Sħab kollha tal-Komunità tal-Afrika tal-Lvant, inklużi l-erba' pajjiżi li huma rikonoxxuti bħala Pajjiżi l-Inqas Żviluppati min-Nazzjonijiet Uniti.Il-QFSE huwa ftehim li jistabbilixxi qafas għal FSE li l-ambitu tiegħu se jiġi estiż b'dak li joħroġ min-negozjati għal FSE komprensiv milħuq sa Lulju 2009. Huwa jinkludi l-miżuri kollha meħtieġa biex tiġi stabbilita Żona ta’ Kummerċ Ħieles kompatibbli mad-dispożizzjonijiet tal-Artikolu XXIV tal-GATT 1994[2]. Dan il-ftehim fih ukoll dispożizzjonijiet dwar regoli ta' oriġini, miżuri mhux tariffarji, miżuri ta' difiża kummerċjali, tilwim evitat u solvut, kif ukoll sajd u dispożizzjonijiet amministrattivi u istituzzjonali.In-negozjar ta' FSE sħiħ jissokta b'mod konsistenti mad-direttivi għal Ftehimiet ta' Sħubija Ewropea mal-Istati AKP adottati mill-Kunsill fit-12 ta' Ġunju 2002.Id-dispożizzjonijiet istituzzjonali jinkludu Kunsill FSE magħmul minn rappreżentanti tal-Partijiet responsabbli għall-implimentazzjoni tal-ftehim.Sakemm jidħol fis-seħħ l-QFSE, il-Ftehim jipprevedi l-applikazzjoni provviżorja tal-Ftehim.Il-Kummissjoni qieset ir-riżultati tan-negozjati bħala sodisfaċenti u skond id-direttivi tan-negozjati mill-Kunsill u titlob lill-Kunsill:-  biex jawtorizza l-firma, f’isem il-Komunità Ewropea, tal-QFSE;-  biex japprova l-applikazzjoni provviżorja tal-QFSE sakemm dan jidħol fis-seħħ.Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta’ Sħubija Ekonomika bejn il-Komunità Ewropea u l-Istati Membri tagħha, fuq naħa waħda, u l-Istati Sħab tal-Komunità tal-Afrika tal-Lvant, fuq in-naħa l-oħraIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133 u 181 flimkien mat-tieni subparagrafu tal-Artikolu 300(2) tiegħu,Wara li kkunsidraw il-proposta mill-Kummissjoni[3],Billi:(1) Fit-12 ta’ Ġunju 2002 il-Kunsill awtorizza lill-Kummissjoni biex tibda negozjati għal Ftehimiet ta’ Sħubija Ekonomika mal-pajjiżi tal-AKP.(2) Negozjati għal ftehim li jistabbilixxi qafas għal Ftehim ta' Sħubija Ekonomika (minn issa 'l quddiem jissejjaħ 'QFSE') ġew konklużi fis-27 ta' Novembru 2007 bejn il-Komunità Ewropea u l-Istati Membri tagħha u l-Stati Sħab tal-Komunità tal-Afrika tal-Lvant (il-Burundi, il-Kenja, l-Irwanda, it-Tanzanija u l-Uganda).(3) L-Artikolu 45(4) tal-QFSE jipprevedi l-applikazzjoni provviżorja tiegħu sakemm dan jidħol fis-seħħ.(4) Il-QFSE għandu jkun iffirmat f’isem il-Komunità u applikat fuq bażi provviżorja soġġett għall-konklużjoni tiegħu f’data aktar tard,IDDEĊIEDA KIF ĠEJ:Artikolu 1L-iffirmar tal-ftehim li jistabbilixxi qafas għal Ftehim ta’ Sħubija Ekonomika bejn l-Istati Sħab tal-Komunità tal-Afrika tal-Lvant u l-Komunità Ewropea u l-Istati Membri tagħha huwa b'dan approvat f'isem il-Komunità, soġġett għad-Deċiżjoni tal-Kunsill dwar il-konklużjoni tal-imsemmi Ftehim ta’ Sħubija Ekonomika.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar il-persuna(i) mogħtija l-poter li tiffirma/jiffirmaw il-Ftehim f'isem il-Komunità Ewropea soġġett għall-konklużjoni tiegħu.Artikolu 3Il-Ftehim għandu jkun applikat fuq bażi provviżorja kif stipulat fl-Artikolu 45(4) tal-Ftehim, sakemm jitkomplew il-proċeduri għall-konklużjoni. Il-Kummissjoni għandha tippubblika notifika li tagħti tagħrif dwar id-data ta’ applikazzjoni provviżorja.Magħmula fi Brussell, [...]Għall-KunsillIl-President[…]  STQARRIJA FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU LIMITAT ESKLUŻIVAMENT GĦAN-NAĦA TAD-DĦUL1. ISEM IL-PROPOSTA:DEĊIŻJONI TAL-KUNSILL dwar l-iffirmar u l-applikazzjoni provviżorja tal-ftehim li jistabbilixxi qafas għal Ftehim ta' Sħubija Ekonomika bejn il-Komunità Ewropea u l-Istati Membri tagħha, min naħa waħda, u l-Istati Sħab tal-Komunità tal-Afrika tal-Lvant, min-naħa l-oħra2. LINJI BAĠITARJI:Kapitolu u Artikolu: 12/120Ammont ibbaġitjat għas-sena kkonċernata: 16 431 900 000 (Baġit 2008)3. IMPATT FINANZJARJU( Il-Proposta ma għandhiex implikazzjonijiet finanzjarji( Il-Proposta ma għandhiex impatt finanzjarju fuq l-infiq iżda għandha impatt finanzjarju fuq id-dħul - l-effett huwa kif ġej:4. MIŻURI KONTRA L-FRODIBiex jitħarsu l-interessi finanzjarji tal-Komunità kontra l-frodi u irregolaritajiet oħra, il-Kummissjoni tista' twettaq kontrolli fuq il-post u spezzjonijiet bi qbil mal-Artikolu 22 tal-Ftehim bejn l-Istati Sħab tal-Komunità tal-Afrika tal-Lvant u l-Komunità Ewropea u l-Istati Membri tagħha u l-artikolu 7 tal-Protokoll 2 mehmuż fih. Fejn meħtieġ, għandhom jitwettqu investigazzjonijiet mill-Uffiċċju Ewropew ta' Kontra l-Frodi (OLAF) u dawn għandhom jiġu rregolati bir-Regolament (KE) Nru 1073/199 tal-Parlament Ewropew u tal-Kunsill. Il-Kummissjoni se twettaq kontrolli regolari fuq il-post fuq bażi ta' dokumenti.5. RIMARKI OĦRAJNIt-tariffi doganali li fadal fuq prodotti li joriġinaw f'dawk ir-reġjuni jew stati AKP li kkonkludew negozjati dwar Ftehimiet ta' Sħubija Ekonomika jew ftehimiet li jinkludu arranġamenti kummerċjali kompatibbli mad-WTO tneħħew bl-adozzjoni tar-Regolament tal-Kunsill 1528/2007. Għalhekk ma hemmx impatt addizzjonali marbut ma' din il-proposta.[1] Ir-Regolament tal-Kunsill 1528/2007.[2] Ftehim Ġenerali dwar it-Tariffi u l-Kummerċ (1994).[3] ĠU C […], […], p. […].